Miss Universe 1977

Ang Miss Universe 1977 ay ang ika-26 na edisyon ng Miss Universe pageant, na ginanap sa Teatro Nacional, Santo Domingo, Republikang Dominikano noong Hulyo 16, 1977.

Pagkatapos ng kompetisyon, kinoronahan ni Rina Messinger ng Israel si Janelle Commissiong ng Trinidad at Tobago bilang Miss Universe 1977. Ito ang kauna-unahang tagumpay ng Trinidad at Tobago sa kasaysayan ng kompetisyon, at ang kauna-unahang babaeng itim ang balat na nagwagi bilang Miss Universe. Nagtapos bilang first runner-up si Eva Duringer ng Austrya, habang nagtapos bilang second runner-up si Sandra Bell ng Eskosya.

Mga kandidata mula sa 80 bansa at teritoryo ang lumahok sa kompetisyong ito. Pinangunahan ni Bob Barker ang kompetisyon sa ikalabing-isang pagkakataon, samantalang si Helen O'Connell ang nagbigay ng komentaryo sa buong kompetisyon.

Kasaysayan

Lokasyon at petsa ng kompetisyon 
Noong Enero 16, 1977, inanunsyo ng Miss Universe Inc. na ang ika-26 na edisyon ng kompetisyon ay gaganapin sa Teatro Nacional sa Santo Domingo, Republikang Dominikano sa Hulyo 16, 1977. Ang dahilan kung bakit idinaos sa Republikang Dominikano ang Miss Universe ay upang "buksan ang Republikang Dominikano sa mundo".

Pagpili ng mga kalahok 
Ang mga kalahok mula sa 80 mga bansa at teritoryo ay napili upang lumahok sa kompetisyon. Isang kandidata ang nailuklok upang kumatawan sa kaniyang bansa/teritoryo matapos ang pag-urong ng orihinal na kalahok.

Mga pagpalit 
Iniluklok ang runner-up ng Femina Miss India 1977 na si Bineeta Bose upang kumatawan sa bansang Indiya matapos na hindi payagan ng ama ni Femina Miss India 1977 Nalini Vishwanathan na sumali ang kaniyang anak sa Miss Universe.

Mga unang pagsali, pagbalik, at pag-urong sa kompetisyon 
Unang sumali sa edisyong ito ang mga teritoryong Antigua, French Guiana, Guadalupe, Kapuluang Birheng Britaniko, Réunion, San Cristobal, at Santa Lucia, at bumalik ang mga bansang Belis, Hayti, Libano, at Tahiti. Huling sumali noong 1962 ang Tahiti, at noong 1975 ang Belis, Hayti, at Libano. Hindi sumali ang mga bansang Guwatemala, Luksemburgo, at Turkiya sa edisyong ito. Hindi sumali sina Marta Elisa Tirado ng Guwatemala at Jeannette Colling ng Luksemburgo dahil sa hindi isiniwalat na dahilan. Hindi sumali si Manolya Onur ng Turkiya dahil dalawang beses na siyang lumahok.

Dapat sanang kakalahok sa edisyong ito si Patricia Vatble ng Martinika. Gayunpaman, napatalsik si Vatble sa kompetisyon dahil hindi ito nakaabot sa age requirement.

Mga resulta

Mga pagkakalagay

Mga espesyal na parangal

Best National Costume

Kompetisyon

Pormat ng kompetisyon 
Tulad noong 1971, 12 mga semifinalist ang napili sa pamamagitan ng paunang kompetisyon at ang mga closed-door interview. Kumalahok sa swimsuit competition at evening gown competition ang 12 mga semfinalist, at kalaunan ay napili ang limang pinalista na sumabak sa final interview.

Komite sa pagpili 

 Dionne Warwick – Amerikanang mangaawit
 Vidal Sassoon – tagapag-ayos ng buhok na Ingles
 Marisol Malaret – Miss Universe 1970 mula sa Porto Riko
 Oscar de la Renta – Dominikano-Amerikanong taga-disenyo
 Roberto Cavalli – Italyanong taga-disenyo
 Jose Armando Bermudez – negosyanteng Dominikano
 Linda Crystal – Arhentinang aktres
 Robert Evans – Amerikanong aktor
 Uri Geller – ilusyonistang Ingles-Israeli
 Howard W. Koch – Amerikanong direktor
 Gordon Parks – litratistang Amerikano
 Wilhelmina Cooper – modelong Olandes at tagapagtatag ng Wilhelmina Models

Mga kandidata 

80 kandidata ang kumalahok para sa titulo.

Mga tala

Talasanggunian

Panlabas na kawing 

 

Miss Universe
1977